ΑΠΟΦΑΣΕΙΣ
Αριθμ. 120285
Ίδρυση Προγράμματος Μεταπτυχιακών Σπουδών του Τμήματος Οικονομίας και Βιώσιμης
Ανάπτυξης της Σχολής Περιβάλλοντος, Γεωγραφίας και Εφαρμοσμένων Οικονομικών του Χαρο-
κοπείου Πανεπιστημίου με τίτλο «Βιώσιμη Ανάπτυξη» (Sustainable Development).
Η ΣΥΓΚΛΗΤΟΣ ΤΟΥ ΧΑΡΟΚΟΠΕΙΟΥ
ΠΑΝΕΠΙΣΤΗΜΙΟΥ
Έχοντας υπόψη:
1. Τον ν. 4957/2022 (Α’ 141), και κυρίως το Κεφάλαιο Θ’
και το άρθρο 455.
2. Την υπό στοιχεία 135557/Ζ1/01.11.2022 εγκύκλιο
του Υπουργείου Παιδείας και Θρησκευμάτων.
3. Τον Κανονισμό Σπουδών του Χαροκοπείου Πανεπιστημίου (Β’ 4893/2023).
4. Την 115492/22-07-2024 (Υ.Ο.Δ.Δ. 869) διαπιστωτική
πράξη της Πρυτάνεως του Χαροκοπείου Πανεπιστημίου
«Εκλογή Πρύτανη και ορισμός τεσσάρων (4) Αντιπρυτάνεων του Χαροκοπείου Πανεπιστημίου».
5. Την υπ’ αρ. 116153/13-09-2024 απόφαση του Πρύτανη του Χαροκοπείου Πανεπιστημίου «Καθορισμός της
σειράς αναπλήρωσης του Πρύτανη, του τομέα ευθύνης
των Αντιπρυτάνεων και μεταβίβαση αρμοδιοτήτων
στους και στις Αντιπρυτάνεις του Χαροκοπείου Πανεπιστημίου» (Β’ 5184, διορθ. σφαλμ. Β’ 5530).
6. Την υπ’ αρ. 117074/18-10-2024 πράξη του Πρύτανη
του Χαροκοπείου Πανεπιστημίου περί συγκρότησης της
Συγκλήτου του Χαροκοπείου Πανεπιστημίου.
7. Την από 21-12-2022 απόφαση Συγκλήτου (αρ. συν.
464/21-12-2022, Θέμα 6ο) περί συγκρότησης της Επιτροπής Μεταπτυχιακών Σπουδών του Χαροκοπείου
Πανεπιστημίου.
8. Την από 08-11-2023 απόφαση Συγκλήτου (αρ. συν.
474/08-11-2023, Θέμα 4ο, ΑΔΑ: 69Ζ14691ΒΣ-Ξ04), περί
συγκρότησης της Επιτροπής Διασφάλισης Ποιότητας
του Χαροκοπείου Πανεπιστημίου.
9. Την υπ’ αρ. 72790/30-04-2018 απόφαση Συγκλήτου
«Επανίδρυση Προγράμματος Μεταπτυχιακών Σπουδών
(Π.Μ.Σ.) του Τμήματος Οικιακής Οικονομίας και Οικολογίας της Σχολής Περιβάλλοντος, Γεωγραφίας και Εφαρμο-
σμένων Οικονομικών του Χαροκοπείου Πανεπιστημίου
με τίτλο “Βιώσιμη Ανάπτυξη”» (Β’ 3734).
10. Την απόφαση της Συνέλευσης του Τμήματος Οικονομίας και Βιώσιμης Ανάπτυξης της Σχολής Περιβάλλο-
ντος, Γεωγραφίας και Εφαρμοσμένων Οικονομικών του
Χαροκοπείου Πανεπιστημίου (αρ. συν. 170/18-01-2024,
Θέμα 10.2).
11. Tο γεγονός ότι η προτεινόμενη τροποποίηση αφορά και στοιχεία των περ. β) και στ) της παρ. 3 του άρ-
θρου 80 του ν. 4957/2022 (Α’ 141), και σύμφωνα με την
παρ. 8 του ιδίου άρθρου απαιτείται εκ νέου πιστοποίηση
του Π.Μ.Σ. από την ΕΘ.Α.Α.Ε., ως νέου Προγράμματος.
12. Το από 25-01-2024 πρακτικό της Επιτροπής Μεταπτυχιακών Σπουδών του Χαροκοπείου Πανεπιστημίου
(αρ. συν. 12/25-01-2024, Θέμα 2ο).
13. Το από 26-01-2024 πρακτικό της Επιτροπής Διασφάλισης Ποιότητας του Χαροκοπείου Πανεπιστημίου
(αρ. συν. 2/26-01-2024, Θέμα 2ο), περί τήρησης των
βασικών απαιτήσεων του Προτύπου Ποιότητας της
ΕΘ.Α.Α.Ε., για την έγκριση ίδρυσης του εν λόγω Π.Μ.Σ.
14. Την απόφαση της Συγκλήτου του Χαροκοπείου
Πανεπιστημίου (αρ. συν. 478/31-01-2024, Θέμα 3ο)
περί Τροποποίησης απόφασης Eπανίδρυσης του Προγράμματος Μεταπτυχιακών Σπουδών με τίτλο «Βιώσι-
μη Ανάπτυξη», του Τμήματος Οικονομίας και Βιώσιμης
Ανάπτυξης της Σχολής Περιβάλλοντος, Γεωγραφίας και
Εφαρμοσμένων Οικονομικών.
15. Την υπό στοιχεία QA_501/07-03-2025 απόφαση
Πιστοποίησης του Συμβουλίου Αξιολόγησης και Πιστοποίησης της Εθνικής Αρχής Ανώτατης Εκπαίδευσης
(ΕΘ.Α.Α.Ε.), σύμφωνα με την οποία πιστοποιείται το
Πρόγραμμα Μεταπτυχιακών Σπουδών με τίτλο “Βιώσιμη Ανάπτυξη” του Τμήματος Οικονομίας και Βιώσιμης
Ανάπτυξης του Χαροκοπείου Πανεπιστημίου.
16. Την απόφαση της Συγκλήτου του Χαροκοπείου
Πανεπιστημίου (αρ. συν. 501/13-03-2025, Θέμα 9ο), με
την οποία επικυρώνεται η υπό στοιχεία 14 απόφαση του
ιδίου οργάνου.
17. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
18. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1689
08.04.2025 18:30:30
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Την τροποποίηση της απόφασης Eπανίδρυσης του
Προγράμματος Μεταπτυχιακών Σπουδών με τίτλο «Βιώσιμη Ανάπτυξη» (Sustainable Development), του Τμή-
ματος Οικονομίας και Βιώσιμης Ανάπτυξης της Σχολής
Περιβάλλοντος, Γεωγραφίας και Εφαρμοσμένων Οικονομικών, και λειτουργία του ανωτέρω Προγράμματος
Μεταπτυχιακών Σπουδών, από το ακαδημαϊκό έτος
2025-2026, ως ακολούθως:
Άρθρο 1
Γενικές Διατάξεις
Το Τμήμα Οικονομίας και Βιώσιμης Ανάπτυξης της
Σχολής Περιβάλλοντος, Γεωγραφίας και Εφαρμοσμένων Οικονομικών του Χαροκοπείου Πανεπιστημίου,
θα οργανώσει και θα λειτουργήσει από το ακαδημαϊκό έτος 2025 - 2026 Πρόγραμμα Μεταπτυχιακών
Σπουδών (ΠΜΣ) ειδίκευσης με τίτλο «Βιώσιμη Ανάπτυξη» (Sustainable Development) σύμφωνα με τις
διατάξεις της απόφασης αυτής και τις διατάξεις του
ν. 4957/2022.
Άρθρο 2
Αντικείμενο - Σκοπός
Αντικείμενο του Π.Μ.Σ. είναι η ειδίκευση αποφοίτων
Πανεπιστημίων σε προχωρημένα θέματα Βιώσιμης Ανάπτυξης που καλύπτουν κατά κύριο λόγο τους τομείς:
α) Τοπική Ανάπτυξη και Έξυπνες Πόλεις, β) Διαχείριση
Περιβάλλοντος, γ) Βιώσιμη Εφοδιαστική Αλυσίδα. Το
Π.Μ.Σ. αποσκοπεί στην ανάπτυξη της έρευνας και στην
προαγωγή της γνώσης στους προαναφερθέντες τομείς
της Βιώσιμης Ανάπτυξης. Το Π.Μ.Σ προσφέρει τη δυνατότητα πλήρους φοίτησης και μερικής φοίτησης.
Άρθρο 3
Μεταπτυχιακοί Τίτλοι
Το Πρόγραμμα Μεταπτυχιακών Σπουδών οδηγεί στη
λήψη Διπλώματος Μεταπτυχιακών Σπουδών (Δ.Μ.Σ.)
Ειδίκευσης στο αντικείμενο της «Βιώσιμης Ανάπτυξης»
με τις παρακάτω κατευθύνσεις:
1η: Τοπική Ανάπτυξη και Έξυπνες Πόλεις (Local
Development and Smart Cities)
Τα μαθησιακά αποτελέσματα με την ολοκλήρωση παρακολούθησης της κατεύθυνσης σχετίζονται με την εξει-
δίκευση των φοιτητών/-τριων σε θέματα που άπτονται
με την τοπική ανάπτυξη, τις έξυπνες πόλεις, την επιχειρηματικότητα, την οικονομική και κοινωνική ανάπτυξη
περιφερειών και πόλεων.
2η: Διαχείριση Περιβάλλοντος (Environmental
management)
Τα μαθησιακά αποτελέσματα με την ολοκλήρωση παρακολούθησης της κατεύθυνσης σχετίζονται με την εξει-
δίκευση των φοιτητών/-τριων σε τομείς που άπτονται με
τη διαχείριση του φυσικού περιβάλλοντος, τη διαχείριση
των φυσικών πόρων, τη διαχείριση των αποβλήτων στο
πλαίσιο της κυκλικής οικονομίας.
3η: Βιώσιμη Εφοδιαστική Αλυσίδα (Sustainable Supply
Chain and Logistics)
Τα μαθησιακά αποτελέσματα με την ολοκλήρωση
παρακολούθησης της κατεύθυνσης σχετίζονται με την
εξειδίκευση των φοιτητών/-τριων σε θέματα που άπτονται βιώσιμων εφοδιαστικών αλυσίδων, Logistics, Προ-
μηθειών/Αγορών, Εξυπηρέτησης πελατών, Εκτέλεσης
Παραγγελιών, Αποθήκευσης, και Μεταφορών.
Άρθρο 4
Κατηγορίες Πτυχιούχων
Στο Π.Μ.Σ. γίνονται δεκτοί/-ές πτυχιούχοι Οικονομικών
και Κοινωνικών Επιστημών, Πανεπιστημιακών Τμημάτων Θετικών Επιστημών και Πολυτεχνικών Σχολών με
αντικείμενο συναφές με αυτό της Βιώσιμης Ανάπτυξης.
Γίνονται επίσης δεκτοί/-ές πτυχιούχοι Πανεπιστημιακών
Τμημάτων ευρύτερα που έχουν τις απαιτούμενες γνώσεις για να παρακολουθήσουν το Πρόγραμμα, όπως προ-
κύπτει από το φάκελο που καταθέτουν. Πρέπει να έχουν
πτυχίο ΑΕΙ της ημεδαπής ή αντίστοιχου τίτλου σπουδών
από την αλλοδαπή, που είναι ενταγμένος στο Εθνικό
Μητρώο Τύπων Τίτλων Σπουδών Αναγνωρισμένων Ιδρυμάτων και έχει εκδοθεί από Ίδρυμα της αλλοδαπής που
είναι ενταγμένο στο Εθνικό Μητρώο Αναγνωρισμένων
Ιδρυμάτων Ανώτατης Εκπαίδευσης της αλλοδαπής ή
στον Κατάλογο αλλοδαπών ιδρυμάτων που απονέμουν
τίτλους σπουδών που οργανώνονται μέσω συμφωνίας
δικαιόχρησης με ιδιωτικούς φορείς στην Ελλάδα, υπό την
προϋπόθεση ότι το σύνολο των σπουδών έχουν πραγματοποιηθεί στη χώρα του εξωτερικού ή σε δημόσιο
ΑΕΙ της ημεδαπής.
Οι υποψήφιοι/-ες αξιολογούνται με βάση τα προσόντα
τους και προσωπική συνέντευξη, όπως καθορίζεται στη
διαδικασία επιλογής που περιγράφεται στον Κανονισμό
Σπουδών του Προγράμματος, ώστε να είναι σε θέση να
ανταπεξέλθουν στις απαιτήσεις του.
Άρθρο 5
Χρονική διάρκεια φοίτησης
Η χρονική διάρκεια του Π.Μ.Σ. ορίζεται σε 12 μήνες,
ήτοι δύο (2) ακαδημαϊκά εξάμηνα και οι θερινοί μήνες
για την ολοκλήρωση της διπλωματικής εργασίας για
φοιτητές/-τριες πλήρους φοίτησης. Για φοιτητές/-τριες μερικής φοίτησης η χρονική διάρκεια διπλασιάζεται
στους 24 μήνες.
Άρθρο 6
Πρόγραμμα μαθημάτων
Για την απονομή του Δ.Μ.Σ., απαιτείται η επιτυχής συμπλήρωση 75 πιστωτικών μονάδων του Ευρωπαϊκού
Συστήματος Μεταφοράς και Συσσώρευσης Πιστωτικών
Μονάδων (ECTS) (30 ECTS ανά ακαδημαϊκό εξάμηνο και
15 ECTS η διπλωματική εργασία). Τα περιεχόμενα και οι
τίτλοι των μαθημάτων καθώς και η κατανομή τους σε
εξάμηνα μπορούν να προσαρμόζονται δυναμικά, ανάλογα με τις τρέχουσες εξελίξεις στην έρευνα και την ανά-
πτυξη στο αντίστοιχο ερευνητικό πεδίο. Κάθε ένα από
τα προσφερόμενα μαθήματα, υποχρεωτικά και επιλογής,
αντιστοιχεί σε 5 ECTS. Προσφέρονται σε δύο εξάμηνα.
Κάθε φοιτητής/-τρια πλήρους φοίτησης θα πρέπει να
ολοκληρώσει επιτυχώς 6 μαθήματα σε κάθε εξάμηνο,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
υποχρεωτικά και επιλογές, σύμφωνα με το πρόγραμμα
της κατεύθυνσης που εντάσσεται. Οι φοιτητές/-τριες
μερικής φοίτησης πρέπει να παρακολουθούν και να
ολοκληρώσουν 3 μαθήματα ανά εξάμηνο, λαμβάνοντας
υπόψη το προτεινόμενο πρόγραμμα για το πρώτο και
δεύτερο έτος σπουδών, που καθορίζεται σε ετήσια βάση.
ΕΞΑΜΗΝΟ Α’
Ειδίκευση: Τοπική Ανάπτυξη και Έξυπνες Πόλεις
- Ποσοτικές μέθοδοι: Σκοπός της στατιστικής ανάλυσης, Είδη Δεδομένων και Μεταβλητών, Πίνακες και
Διαγράμματα, Εισαγωγή στα Μέτρα Θέσης και Μεταβλητότητας. Εισαγωγή δεδομένων σε Η/Υ, Διαγράμματα,
Ανάλυση Ποσοτικών δεδομένων Πίνακες και Διαγράμματα μέτρων θέσης. Ανάλυση ποσοτικών δεδομένων - Πί-
νακες και Διαγράμματα μέτρων Διασποράς - Συσχέτιση
ποσοτικών μεταβλητών. Ανάλυση Ποιοτικών μεταβλητών - Πίνακες Συχνοτήτων- Πίνακες Διπλής Εισόδου.
Επαγωγική Στατιστική  - Διαστήματα Εμπιστοσύνης
(μέσου, ποσοστών) - Εισαγωγή στους Ελέγχους υποθέσεων. Έλεγχοι Υποθέσεων. Μη Παραμετρικοί Έλεγ-
χοι Υποθέσεων - Απλή Γραμμική παλινδρόμηση. Απλή
Γραμμική παλινδρόμηση - ANOVA. Εφαρμογές με χρήση
H/Y. Δυνατότητα χρησιμοποίησης ενός ή περισσοτέρων
στατιστικών πακέτων.
- Διαχείριση έξυπνων πόλεων: Σκοπός του μαθήματος
είναι η παρουσίαση βασικών γνώσεων και ικανοτήτων
που απαιτούνται για την αποτελεσματική διαχείριση
έξυπνων πόλεων, που χαρακτηρίζονται από ταχεία
αστικοποίηση. Θα δίνεται έμφαση στην περιγραφή παραγόντων που ευθύνονται για την πολυπλοκότητα της
αστικής διαχείρισης και στην κατανόηση της τεχνολογίας
που μπορεί να βοηθήσει στην ανάπτυξη και εφαρμογή
της αστικής διαχείρισης. Θα περιγράφονται ολοκληρωμένα μοντέλα αστικής διαχείρισης (Urban Management).
- Πληροφοριακά Συστήματα Οργάνωσης, Διαχείρισης
και Διοίκησης: Σκοπός του μαθήματος είναι η παρουσίαση των πληροφοριακών συστημάτων που εξυπηρετούν
λειτουργίες σε διοικητικό επίπεδο, για την κάλυψη βασικών λειτουργιών των αστικών θεμάτων και της Τοπικής
Αυτοδιοίκησης όπως προγραμματισμό, οργάνωση, διαχείριση, έλεγχο και λήψη αποφάσεων. Ιδιαίτερη έμφαση
θα δοθεί στα σχετικά συστήματα, είτε εσωτερικά (πχ.
οικονομική διαχείριση), όσο και εξωτερικά (διαφήμιση,
επικοινωνία με τους πολίτες, συναλλαγές με προμηθευτές υπηρεσιών, κ.τ.λ.)
- Βιωσιμότητα και έξυπνες πόλεις: Ερμηνεία των όρων
Βιώσιμη Ανάπτυξη. Θεσμικό Πλαίσιο για τη Βιώσιμη Ανάπτυξη. Στόχοι και Διεθνείς Συνδιασκέψεις για τη Βιώσι-
μη Ανάπτυξη (Συνδιάσκεψη της Στοκχόλμης, Έκθεση
Brundland, Συνδιάσκεψη του Ρίο, Habitat Agenda, κ.ά.).
Βασικοί στόχοι και εφαρμογή της Local Agenda 21. Πολιτικές και Δράσεις της Ευρωπαϊκής Ένωσης για τη Βιώ-
σιμη Ανάπτυξη. Πολιτικές και Δράσεις της Ελλάδας για
τη Βιώσιμη Ανάπτυξη. Ευρωπαϊκό και Ελληνικό Θεσμικό
Πλαίσιο. Παράγοντες που συμβάλουν στη Βιώσιμη Ανάπτυξη των τόπων (μεταφορές, ενέργεια, τηλεπικοινωνίες,
υποδομές για το περιβάλλον, την έρευνα και την τεχνολογία, αγροτικός τομέας, πολιτιστική και αρχιτεκτονική
κληρονομιά κ.ά). Βιωσιμότητα των πόλεων, βιωσιμότητα
των περιφερειών. Δίδεται έμφαση στις έξυπνες πόλεις.
- Place Branding, Φυσικές και Πολιτιστικές Διαδρομές:
Παγκόσμιες και Ευρωπαϊκές Πολιτικές για την Προστασία
του φυσικού και Πολιτισμικού Περιβάλλοντος. Η προστασία και αξιοποίηση της αρχιτεκτονικής κληρονομιάς
ως αρωγός βιώσιμης ανάπτυξης των τόπων: μελέτες
περίπτωσης. Άυλες Μορφές Πολιτισμού και Ανάπτυξη.
Πολιτισμικό περιβάλλον και προσωπικότητες. Πολιτιστικές Εκδηλώσεις και Ανάπτυξη. Τα αρχαιολογικά πάρκα
ως μοχλός βιώσιμης περιφερειακής ανάπτυξης: μελέτες
περίπτωσης. Η σημασία του φυσικού υπόβαθρου ενός
τόπου. Ανάδειξη του Φυσικού και Πολιτισμικού Περιβάλλοντος σε Πόλεις. Πολιτιστικές Διαδρομές και Φυ-
σικό Στοιχείο. Φυσικές Διαδρομές στην Πόλη: μελέτες
περίπτωσης. Το Ελληνικό φυσικό και πολιτιστικό τοπίο.
- Οικονομική Ανάλυση: Εισαγωγή στη μακροοικονομική. Μακροοικονομικοί δείκτες. Το υπόδειγμα ανάπτυξης
του Solow. Υποδείγματα ανάπτυξης με επικαλυπτόμενες
γενεές. Νέα θεωρία οικονομικής ανάπτυξης. Η θεωρία
του πραγματικού οικονομικού κύκλου. Το παραδοσιακό
Κεϋνσιανό υπόδειγμα. Πολλαπλασιαστές. Από την Μικροοικονομική θεωρία στη Μακροοικονομική ανάλυση.
Η θεωρία της κατανάλωσης. Η θεωρία των επενδύσεων. Ανεργία και Αγορά Εργασίας. Χρήμα, Τράπεζες και
Χρηματοοικονομικό Σύστημα. Πληθωρισμός και νομισματική πολιτική. Ορθολογικές Προσδοκίες. Μακροοι-
κονομική Προσαρμογή. Δημοσιονομικά ελλείμματα και
δημοσιονομική πολιτική. Εφαρμογές.
Ειδίκευση Τοπική Ανάπτυξη και Έξυπνες Πόλεις
Εβδομάδες / Ώρες
ανά εβδομάδα
Πιστωτικές μονάδες
(ECTS)
Ποσοτικές μέθοδοι
12/2
Διαχείριση έξυπνων πόλεων
12/2
Πληροφοριακά Συστήματα Οργάνωσης, Διαχείρισης
και  Διοίκησης
12/2
Βιωσιμότητα και έξυπνες πόλεις
12/2
Place Branding, Φυσικές και Πολιτιστικές Διαδρομές
12/2
Οικονομική Ανάλυση
12/2
Σύνολο πιστωτικών μονάδων (ECTS)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
Ειδίκευση: Διαχείριση Περιβάλλοντος
- Ποσοτικές μέθοδοι: Σκοπός της στατιστικής ανάλυσης, Είδη Δεδομένων και Μεταβλητών, Πίνακες και
Διαγράμματα, Εισαγωγή στα Μέτρα Θέσης και Μεταβλητότητας. Εισαγωγή δεδομένων σε Η/Υ, Διαγράμματα,
Ανάλυση Ποσοτικών δεδομένων Πίνακες και Διαγράμματα μέτρων θέσης. Ανάλυση ποσοτικών δεδομένων - Πί-
νακες και Διαγράμματα μέτρων Διασποράς - Συσχέτιση
ποσοτικών μεταβλητών. Ανάλυση Ποιοτικών μεταβλητών - Πίνακες Συχνοτήτων - Πίνακες Διπλής Εισόδου.
Επαγωγική Στατιστική  - Διαστήματα Εμπιστοσύνης
(μέσου, ποσοστών) - Εισαγωγή στους Ελέγχους υποθέσεων. Έλεγχοι Υποθέσεων. Μη Παραμετρικοί Έλεγ-
χοι Υποθέσεων - Απλή Γραμμική παλινδρόμηση. Απλή
Γραμμική παλινδρόμηση - ANOVA. Εφαρμογές με χρήση
H/Y. Δυνατότητα χρησιμοποίησης ενός ή περισσοτέρων
στατιστικών πακέτων.
- Διαχείριση Φυσικών Πόρων: Εισαγωγή στις έννοιες φυσικές, βιολογικές, οικονομικές και κοινωνικές πλευρές
της χρήσης. Διαδικασίες διαχείρισης και εκτίμησης των
περιβαλλοντικών προβλημάτων από τις δραστηριότητες εκμετάλλευσης και επεξεργασίας. Ανανεώσιμοι και
μη ανανεώσιμοι ενεργειακοί και υλικοί φυσικοί πόροι,
περιγραφή, εκμετάλλευση και συνδεόμενα περιβαλλοντικά θέματα.
- Κλιματική Αλλαγή: Επιπτώσεις, Αντιμετώπιση και
Προσαρμογή: Ο μηχανισμός της κλιματικής αλλαγής. Οι
επιπτώσεις της κλιματικής αλλαγής σε ατμόσφαιρα, χερσαία και υδατικά οικοσυστήματα. Πολιτικές και τεχνολο-
γίες αντιμετώπισης της κλιματικής αλλαγής. Προσαρμογή και ανθεκτικότητα των ανθρώπινων κοινωνιών και
των φυσικών οικοσυστημάτων στην κλιματική αλλαγή.
- Επισιτιστική Επάρκεια και Βιωσιμότητα: Ορισμός της
Επισιτιστικής Επάρκειας και Βιωσιμότητας, Δείκτες Επισιτιστικής Επάρκειας Παγκοσμίως, Δείκτες Επισιτιστικής
Επάρκειας στην Ελλάδα, Επισιτιστική Ανεπάρκεια και
Υγεία, Συστήματα Τροφίμων, Πρόσβαση σε Τρόφιμα, Κόστος τροφίμων και Βιωσιμότητα, Ευάλωτες Ομάδες του
Πληθυσμού, Υπερεπεξεργασμένα Τρόφιμα, Φτωχά Νοικοκυριά και Παχυσαρκία, Πως μπορούμε να παράξουμε
ικανή υγιεινής τροφής με σεβασμό στα πλανητικά όρια.
- Διαχείριση Στερεών Αποβλήτων: Ορισμοί, Ποιοτική
και ποσοτική σύσταση αποβλήτων, Η ιεραρχία διαχείρισης αποβλήτων, Ευρωπαϊκό και εθνικό θεσμικό πλαί-
σιο με έμφαση στο πλαίσιο για την Κυκλική Οικονομία,
Κύριες μέθοδοι επεξεργασίας και διάθεσης (μηχανική
διαλογή, βιολογική επεξεργασία, θερμική επεξεργασία,
ΧΥΤΑ), Διαλογή στην πηγή, ανακύκλωση και ισοζύγια
μάζας, Εναλλακτική διαχείριση και διευρυμένη ευθύνη
παραγωγού για τα απόβλητα συσκευασίας και άλλα προϊόντα. Ειδική μνεία και ανάλυση γίνεται στις μεθόδους
βιολογικής επεξεργασίας (κομποστοποίηση και αναερόβια χώνευση καθώς και σε νέες αναδυόμενες επιλογές,
όπως η παραγωγή βιοαιθανόλης από απόβλητα).
- Κυκλική Οικονομία: Το μάθημα προσεγγίζει τη θεωρία και τα εργαλεία της κυκλικής οικονομίας, μέσω
πολλών διαφορετικών κλάδων (επιστήμη και τεχνολογία
περιβάλλοντος, μηχανική κ.λπ.). Είναι οργανωμένο σε
τρεις θεματικές, οι οποίες εστιάζουν: α) Στην έννοια της
Κυκλικής Οικονομίας (την ιστορική της εξέλιξη, τον ορισμό, τις αρχές της). Οι φυσικοί πόροι παρουσιάζονται ως
ροές σε κύκλους ζωής. β) Στον σχεδιασμό, τη χρήση, την
επαναχρησιμοποίηση, την επισκευή, την ανακατασκευή
και την ανακύκλωση προϊόντων. Ιδιαίτερη έμφαση δίνεται στην «επαναφορά» στον κύκλο ζωής των απόβλητων
ως χρήσιμοι πόροι, αλλά και τα εργαλεία για την κυκλική
οικονομία ανά υλικό ενδιαφέροντος ή ρεύματος αποβλήτων. γ) Σε (θετικά και αρνητικά) παραδείγματα κυκλικών
λύσεων, με στόχο οι φοιτητές-ες να αφομοιώσουν και να
εφαρμόσουν σταδιακά το περιεχόμενο του μαθήματος.
Ειδίκευση Διαχείριση Περιβάλλοντος
Εβδομάδες /
Ώρες ανά εβδομάδα
Πιστωτικές μονάδες
(ECTS)
Ποσοτικές μέθοδοι
12/2
Διαχείριση Φυσικών Πόρων
12/2
Κλιματική Αλλαγή: Επιπτώσεις, Αντιμετώπιση και
Προσαρμογή
12/2
Επισιτιστική Επάρκεια και Βιωσιμότητα
12/2
Διαχείριση Στερεών Αποβλήτων
12/2
Κυκλική Οικονομία
12/2
Σύνολο πιστωτικών μονάδων (ECTS)
Ειδίκευση Βιώσιμη Εφοδιαστική Αλυσίδα
- Ποσοτικές μέθοδοι: Σκοπός της στατιστικής ανάλυσης, Είδη Δεδομένων και Μεταβλητών, Πίνακες και Διαγράμματα, Εισαγωγή στα Μέτρα Θέσης και Μεταβλητότητας. Εισαγωγή δεδομένων σε Η/Υ, Διαγράμματα, Ανάλυση
Ποσοτικών δεδομένων Πίνακες και Διαγράμματα μέτρων θέσης. Ανάλυση ποσοτικών δεδομένων - Πίνακες και
Διαγράμματα μέτρων Διασποράς - Συσχέτιση ποσοτικών μεταβλητών. Ανάλυση Ποιοτικών μεταβλητών - Πίνακες
Συχνοτήτων - Πίνακες Διπλής Εισόδου. Επαγωγική Στατιστική - Διαστήματα Εμπιστοσύνης (μέσου, ποσοστών) - Εισαγωγή στους Ελέγχους υποθέσεων. Έλεγχοι Υποθέσεων. Μη Παραμετρικοί Έλεγχοι Υποθέσεων - Απλή Γραμμική
παλινδρόμηση. Απλή Γραμμική παλινδρόμηση - ANOVA. Εφαρμογές με χρήση H/Y. Δυνατότητα χρησιμοποίησης
ενός ή περισσοτέρων στατιστικών πακέτων.
- Διαχείριση Πελατειακών Σχέσεων (CRM): Σκοπός του μαθήματος είναι η κατανόηση των βασικών εννοιών σχετικά
με την εξυπηρέτηση πελατών, αλλά και η περιγραφή των διαφόρων πολιτικών εξυπηρέτησης που υιοθετούνται από
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
τις επιχειρήσεις στο πλαίσιο της σύγχρονης πελατοκεντρικής προσέγγισης και διαχείρισης των σχέσεων με τους
πελάτες (Customer Relationship Management).
- Ηλεκτρονικό Εμπόριο: Σκοπός του μαθήματος είναι η γνώση της επιρροής της «έκρηξης» των ηλεκτρονικών
αγορών στο σύγχρονο επιχειρείν με έμφαση στο στρατηγικό σχεδιασμό των σχετικών υποδομών Logistics και στις
λειτουργικές απαιτήσεις του κυκλώματος εφοδιασμού. Ιδιαίτερα δε θα αναλυθούν οι νέες πρακτικές στο «τελευταίο
μίλι» (last mile) στην εφοδιαστική αλυσίδα
- Βιωσιμότητα και εφοδιαστική αλυσίδα: Σκοπός του μαθήματος είναι η γνώση των βασικών πρακτικών που
εφαρμόζονται με σκοπό τη μείωση του περιβαλλοντικού αποτυπώματος, από το σχεδιασμό των προϊόντων και
συσκευασιών, έως την επιλογή πηγών προμήθειας και τις διαδικασίες αποθήκευσης και διανομής.
- Οικονομική της Ενέργειας: Η κατανόηση της οικονομικής σπουδαιότητας του προβλήματος της ενεργειακής
εξάρτησης των επιχειρήσεων και η σφαιρική γνώση για τη λειτουργιά της αγοράς ενέργειας αποτελεί το βασικό
στόχο του μαθήματος. Για το σκοπό αυτό πραγματοποιείται διερεύνηση της συμβολής των ενεργειακών πόρων
στην οικονομία και αναλύονται οι επιπτώσεις της επιλογής των ενεργειακών πόρων από τις επιχειρήσεις καθώς και
η ενσωμάτωση δράσεων εξοικονόμησης πόρων σε όλα τα στάδια της ενδοιαστικής αλυσίδας των επιχειρήσεων.
- Οικονομική Ανάλυση: Εισαγωγή στη μακροοικονομική. Μακροοικονομικοί δείκτες. Το υπόδειγμα ανάπτυξης του
Solow. Υποδείγματα ανάπτυξης με επικαλυπτόμενες γενεές. Νέα θεωρία οικονομικής ανάπτυξης. Η θεωρία του πραγματικού οικονομικού κύκλου. Το παραδοσιακό Κεϋνσιανό υπόδειγμα. Πολλαπλασιαστές. Από την Μικροοικονομική
θεωρία στη Μακροοικονομική ανάλυση. Η θεωρία της κατανάλωσης. Η θεωρία των επενδύσεων. Ανεργία και Αγορά
Εργασίας. Χρήμα, Τράπεζες και Χρηματοοικονομικό Σύστημα. Πληθωρισμός και νομισματική πολιτική. Ορθολογικές
Προσδοκίες. Μακροοικονομική Προσαρμογή. Δημοσιονομικά ελλείμματα και δημοσιονομική πολιτική. Εφαρμογές.
Ειδίκευση Βιώσιμη Εφοδιαστική Αλυσίδα
Εβδομάδες /
Ώρες ανά εβδομάδα
Πιστωτικές μονάδες
(ECTS)
Ποσοτικές μέθοδοι
12/2
Διαχείριση Πελατειακών Σχέσεων (CRM)
12/2
Ηλεκτρονικό Εμπόριο
12/2
Βιωσιμότητα και εφοδιαστική αλυσίδα
12/2
Οικονομική της Ενέργειας
12/2
Οικονομική Ανάλυση
12/2
Σύνολο πιστωτικών μονάδων (ECTS)
ΕΞΑΜΗΝΟ Β’
Ειδίκευση: Τοπική Ανάπτυξη και Έξυπνες Πόλεις
- Οικονομική του Περιβάλλοντος: Εισαγωγή. Οικονομική ανάπτυξη και ρύπανση του περιβάλλοντος. Οικολογία
και οικονομική επιστήμη. Οικονομικοί παράγοντες ρύπανσης του περιβάλλοντος. Ποιότητα περιβάλλοντος και
οικονομία. Καταστροφή του περιβάλλοντος και ατέλειες
του οικονομικού συστήματος. Εξωτερικές οικονομίες.
Δικαιώματα ιδιοκτησίας, εξωτερικές οικονομίες και περιβάλλον. Καταστροφή του περιβάλλοντος και οικονομία.
Επιπτώσεις. Εθνικό προϊόν και περιβάλλον. Οικονομικές
λύσεις των περιβαλλοντικών προβλημάτων. Προσδιορισμός του επιθυμητού βαθμού ρύπανσης. Συμμετοχή του
ιδιωτικού τομέα στον περιορισμό της ρύπανσης. Τύποι
κρατικής περιβαλλοντικής παρέμβασης.
- Τοπικές Αγορές και Οικονομική Ανάπτυξη: Τοπική
οικονομία και ανάπτυξη. Τοπικοί παράγοντες ανάπτυξης. Αντικειμενικοί σκοποί τοπικής ανάπτυξης. Δημόσιοι,
Ιδιωτικοί, μη Κερδοσκοπικοί Οργανισμοί. Τοπικοί φορείς
και εκτίμηση των δραστηριοτήτων τους. Οικονομικοί και
κοινωνικοί δείκτες τοπικής/περιφερειακής ανάπτυξης
για την εκτίμηση της ποιότητας της τοπικής ζωής. Ευρωπαϊκά και εθνικά προγράμματα τοπικής ανάπτυξης -
εφαρμογές. Έρευνες πεδίου. Σχέσεις μεταξύ οικονομίας,
κοινωνίας και τοπικών θεσμών. Αναπτυξιακές πολιτικές.
Κοινωνιολογικοί, γεωγραφικοί και οικονομικοί θεσμοί
που συμβάλλουν στην τοπική ανάπτυξη. Αναπτυξιακός
τοπικός προγραμματισμός
- Τουρισμός και Βιώσιμη Ανάπτυξη: Η έννοια της βιώσιμης τουριστικής ανάπτυξης. Χαρακτηριστικά, προτεραι-
ότητες, αρχές. Οι τάσεις της τουριστικής αγοράς, εξέταση
προσφοράς και ζήτησης στο διεθνές οικονομικό περιβάλλον. Η ανάπτυξη των ειδικών μορφών τουρισμού.
Μελέτες περίπτωσης στην ελληνική τουριστική αγορά.
Ορισμός της καινοτομίας στο επιχειρηματικό περιβάλλον και αξιοποίηση των νέων τεχνολογιών. Συνέργειες
Δημόσιου - Ιδιωτικού τομέα και τοπικών κοινωνιών για
ολοκληρωμένη τουριστική ανάπτυξη. Ο Οικολογικός
χαρακτήρας της βιώσιμης τουριστικής ανάπτυξης και η
εξασφάλιση αειφορικής χρήσης των πόρων. Προορισμοί
με βιώσιμη τουριστική ανάπτυξη και προορισμοί μαζικού
τουρισμού. Συγκρίσεις και εξαγωγή συμπερασμάτων.
- Αστική και Περιφερειακή Ανθεκτικότητα: Αίτια και Παράγοντες των αναπτυξιακών ανισοτήτων των πόλεων και
των περιφερειών. Στόχοι της αστικής και περιφερειακής
πολιτικής. Η συμβολή των μεταφορών, της ενέργειας, των
τηλεπικοινωνιών, των υποδομών για το περιβάλλον, της
έρευνας και της τεχνολογίας, του αγροτικού τομέα, στη
βιώσιμη τοπική και περιφερειακή αναπτυξιακή διαδικασία. Η περιφερειακή πολιτική της Ευρωπαϊκής Ένωσης.
Το πλαίσιο δράσης για τις πόλεις και τις περιφέρειες της
Ευρωπαϊκής Ένωσης. Η πολιτική της Ευρωπαϊκής Ένωσης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
Ειδίκευση: Διαχείριση Περιβάλλοντος
- Τρόφιμα, Υγεία και Περιβάλλον: Εισαγωγή στη Γεωργία, Ανθρωπολογία της Διατροφής και Σύγχρονα Συστή-
ματα Τροφίμων, Ιστορική Αναδρομή στην Προέλευση
και Παραγωγή της Τροφής, Βιώσιμη Κατανάλωση και
Οικολογικό Αποτύπωμα Τροφίμων, Ηθική και Ασφάλεια
των Τροφίμων, Δημόσια Υγεία και Διατροφικά Σκάνδαλα, Ολοκληρωμένη Διαχείριση Καλλιεργειών, Βιολογική
Γεωργία.
- Υπευθυνότητα και Πράσινη Επιχειρηματική Σκέψη:
Η συσχέτιση της σκέψης με την επαγγελματική επιτυχία. Σκέψη και διαδικασία κινήτρων. Διαδικασία λήψης
αποφάσεων. Μοντέλα αποφάσεων. Οργανωσιακή επικοινωνία. Προβληματισμοί των Start ups. Η διαχείριση των
αλλαγών και η σημασία της στο επιχειρείν. Η δεξιότητα
της διαπραγμάτευσης. Μοντέλα ηγεσίας. Αρχές επιχειρηματικού σχεδίου. Ανάπτυξη στρατηγικής. Κοινωνική
και περιβαλλοντική υπευθυνότητα: σημασία και ρόλος
στην περίοδο της κρίσης. Η καινοτομία και η υπευθυνότητα ως μέσο ανάπτυξης των βιώσιμων επιχειρήσεων. Ο
ρόλος της συνέργειας στη βιώσιμη επιχειρηματικότητα.
Μελέτες περίπτωσης.
- Ανάλυση Κύκλου Ζωής Προϊόντος: Γενικές αρχές ολοκληρωμένης περιβαλλοντικής διαχείρισης επιχειρήσεων
και οργανισμών. Η ανάγκη για ολιστική θεώρηση στο
σχεδιασμό των προϊόντων. Η Ολοκληρωμένη Πολιτική
Προϊόντων της Ευρωπαϊκής Ένωσης. Εισαγωγή στην
ανάλυση κύκλου ζωής προϊόντων. Συνοπτική ιστορική αναδρομή και αναφορά στη θεωρητική θεμελίωση
της μεθοδολογίας. Κριτήρια εφαρμογής της μεθόδου.
Μελέτη σκοπιμότητας της ανάλυσης και προσδοκώμενα αποτελέσματα. Καθορισμός των ορίων του υπό
εξέταση συστήματος. Συλλογή αξιόπιστων στοιχείων.
Ορθές παραδοχές και απλουστεύσεις για την ανάλυση
του συστήματος. Σχεδιασμός και ανάπτυξη του αντιπροσωπευτικού μοντέλου ανάλυσης. Κανονικοποίηση
των δεδομένων. Ανάλυση επιπτώσεων. Κατηγορίες επιπτώσεων. Κριτική αξιολόγηση και παρουσίαση των απο-
τελεσμάτων. Παρουσιάσεις επιλεγμένων περιπτώσεων
εφαρμογής της μεθοδολογία.
- Βασισμένη στο Οικοσύστημα Διαχείριση: Ορισμός,
ιστορική εξέλιξη της έννοιας, διαφοροποίηση από παλιότερες προσεγγίσεις, περιορισμοί στην εφαρμογή.
Βασικές αρχές, βήματα υλοποίησης, σκοποί και στόχοι. Οικολογική ακεραιότητα, ευστάθεια του οικοσυ-
στήματος, σχέση βιοποικιλότητας και οικοσυστημικής
λειτουργίας, προσαρμοζόμενη διαχείριση. Θεσμικά και
κοινωνικά προβλήματα και παραδείγματα εργαλείων
και εφαρμογών.
- Οικονομική του Περιβάλλοντος: Εισαγωγή. Οικονομική ανάπτυξη και ρύπανση του περιβάλλοντος. Οικολογία
και οικονομική επιστήμη. Οικονομικοί παράγοντες ρύπανσης του περιβάλλοντος. Ποιότητα περιβάλλοντος και
οικονομία. Καταστροφή του περιβάλλοντος και ατέλειες
του οικονομικού συστήματος. Εξωτερικές οικονομίες.
Δικαιώματα ιδιοκτησίας, εξωτερικές οικονομίες και περιβάλλον. Καταστροφή του περιβάλλοντος και οικονομία.
Επιπτώσεις. Εθνικό προϊόν και περιβάλλον. Οικονομικές
λύσεις των περιβαλλοντικών προβλημάτων. Προσδιορισμός του επιθυμητού βαθμού ρύπανσης. Συμμετοχή του
ιδιωτικού τομέα στον περιορισμό της ρύπανσης. Τύποι
κρατικής περιβαλλοντικής παρέμβασης.
- Θεσμικό Πλαίσιο Προστασίας Περιβάλλοντος και Μελέτες Περιβαλλοντικών Επιπτώσεων: Περιβαλλοντικές
για τις περιφέρειες της Ελλάδας. Βιώσιμη ανάπτυξη και διαχείριση των πόλεων μέσω της προστασίας του περιβάλλοντος, της προστασίας της αρχιτεκτονικής κληρονομιάς, της ανάπλασης των υποβαθμισμένων περιοχών. Πολιτική της
κοινωνικο - οικονομικής συνοχής και βιώσιμο αστικό περιβάλλον. Ενιαία αγορά στην Ευρωπαϊκή Ένωση. Οικονομική
Ανάπτυξη των πόλεων και των περιφερειών μέσω την ενίσχυσης της επιχειρηματικότητας, της ανταγωνιστικότητας,
της απασχόλησης. Πόλη και παγκοσμιοποίηση
- Οικονομία, Κοινωνική πολιτική και ανάπτυξη: ανάλυση των κοινωνιολογικών προοπτικών για την οικονομική
ζωή και τη ρύθμιση των κινδύνων στις προηγμένες βιομηχανικές κοινωνίες. Το μάθημα εστιάζει στον εξειδικευμένο
τομέα των μη κυβερνητικών οργανώσεων (ΜΚΟ) στον τομέα της κοινωνικής πολιτικής και ανάπτυξης και εξετάζει
θεωρητικά και πολιτικά ζητήματα.
- Τοπική Οικονομία και Επιχειρηματικότητα: Η επιχειρηματικότητα ως παράγοντας τοπικής ανάπτυξης. Σύλληψη
και επιλογή επιχειρηματικής ιδέας. Επιχειρηματικές δεξιότητες και αναγκαία βήματα για τη δημιουργία επιχειρηματικού περιβάλλοντος. Επιχειρηματικός καμβάς και χρήσιμα εργαλεία. Ο ρόλος της καινοτομίας και της συνέργειας
στην επιχειρηματικότητα. Καινοτόμες πρωτοβουλίες και τοπική ανάπτυξη.
Ειδίκευση Τοπική Ανάπτυξη και Έξυπνες Πόλεις
Εβδομάδες /
Ώρες ανά εβδομάδα
Πιστωτικές μονάδες
(ECTS)
Οικονομική του Περιβάλλοντος
12/2
Τοπικές Αγορές και Οικονομική Ανάπτυξη
12/2
Τουρισμός και Βιώσιμη Ανάπτυξη
12/2
Αστική και Περιφερειακή Ανθεκτικότητα
12/2
Οικονομία, Κοινωνική πολιτική και ανάπτυξη
12/2
Τοπική Οικονομία και Επιχειρηματικότητα
12/2
Σύνολο πιστωτικών μονάδων (ECTS)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
επιπτώσεις χρήσεων γης και ανθρώπινων δραστηριοτήτων στο φυσικό, ανθρωπογενές και πολιτιστικό περιβάλλον.
Θεσμικό πλαίσιο προστασίας περιβάλλοντος σε Εθνικό και Ευρωπαϊκό Επίπεδο. Μέτρα προστασίας περιβάλλοντος
και πολιτικές διαχείρισης. Μελέτες περιβαλλοντικών επιπτώσεων. Ανάδειξη και προστασία του φυσικού και πολιτιστικού περιβάλλοντος. Μελέτες περίπτωσης. Μέθοδοι εκτίμησης των περιβαλλοντικών επιπτώσεων.
Ειδίκευση Διαχείριση Περιβάλλοντος
Εβδομάδες /
Ώρες ανά Εβδομάδα
Πιστωτικές μονάδες
(ECTS)
Τρόφιμα, Υγεία και Περιβάλλον
12/2
Υπευθυνότητα και Πράσινη Επιχειρηματική Σκέψη
12/2
Ανάλυση Κύκλου Ζωής Προϊόντος
12/2
Βασισμένη στο Οικοσύστημα Διαχείριση
12/2
Οικονομική του Περιβάλλοντος
12/2
Θεσμικό Πλαίσιο Προστασίας Περιβάλλοντος και
Μελέτες Περιβαλλοντικών Επιπτώσεων
12/2
Σύνολο πιστωτικών μονάδων(ECTS)
Ειδίκευση: Βιώσιμη Εφοδιαστική Αλυσίδα
- Διαχείριση Προμηθειών - Αγορών: Το περιεχόμενο του μαθήματος εστιάζει στην κατανόηση του σχεδιασμού
των προμηθειών και των σχετικών διαδικασιών, καθώς και τα διλήμματα σε σχέση με τις πηγές προμήθειας και την
ποικιλία των προϊόντων που διαχειρίζεται μία επιχείρηση. Επίσης εξετάζεται και η διαχείριση αποθεμάτων που είναι
άρρηκτα συνδεδεμένη με τις προμήθειες/αγορές.
- Διαδικασίες Αποθήκευσης και Μεταφορών/Διανομών: Σκοπός του μαθήματος είναι η γνώση των υποδομών
και πρακτικών που υιοθετούνται σε δύο από τις σημαντικότερες λειτουργίες των Logistics, την αποθήκευση και τις
μεταφορές, μέσω αναλυτικής περιγραφής των φάσεων οργάνωσης ενός αποθηκευτικού κέντρου (με έμφαση στο
order-picking/εκτέλεση παραγγελιών), τα βασικά χαρακτηριστικών των μέσων μεταφοράς, καθώς επίσης και των
παραγόντων που επηρεάζουν το κόστος και βασικών δεικτών αξιολόγησης.
- Οικονομική του Περιβάλλοντος: Εισαγωγή. Οικονομική ανάπτυξη και ρύπανση του περιβάλλοντος. Οικολογία
και οικονομική επιστήμη. Οικονομικοί παράγοντες ρύπανσης του περιβάλλοντος. Ποιότητα περιβάλλοντος και
οικονομία. Καταστροφή του περιβάλλοντος και ατέλειες του οικονομικού συστήματος. Εξωτερικές οικονομίες.
Δικαιώματα ιδιοκτησίας, εξωτερικές οικονομίες και περιβάλλον. Καταστροφή του περιβάλλοντος και οικονομία.
Επιπτώσεις. Εθνικό προϊόν και περιβάλλον. Οικονομικές λύσεις των περιβαλλοντικών προβλημάτων. Προσδιορισμός του επιθυμητού βαθμού ρύπανσης. Συμμετοχή του ιδιωτικού τομέα στον περιορισμό της ρύπανσης. Τύποι
κρατικής περιβαλλοντικής παρέμβασης.
- Βιώσιμη καταναλωτική και επιχειρηματική συμπεριφορά: Ο βασικός στόχος του μαθήματος είναι η κατανόηση
των μεγάλων προκλήσεων που αντιμετωπίζουμε στην προσπάθεια επίτευξης των Στόχων Βιώσιμης Ανάπτυξης
(SDGs) στον κλάδο των επιχειρήσεων. Οι φοιτήτριες/φοιτητές θα είναι σε θέση να αναπτύσσουν κριτική σκέψη για
τα οικονομικά συστήματα, τις τεχνολογίες, τη χρηματοδότηση και τις πολιτικές που συμβάλλουν στην επιτάχυνση
μιας βιώσιμης μετάβασης των επιχειρήσεων σε όλα τα στάδια της εφοδιαστικής αλυσίδας. Επιπλέον, θα αποκτήσουν γνώσεις για τη διαχείριση των πολλαπλών ζητημάτων που σχετίζονται με τη βιώσιμη κατανάλωση και την
εφοδιαστική αλυσίδα.
- Πληροφοριακά Συστήματα Διοίκησης Εφοδιαστικής και Λειτουργιών: Σκοπός του μαθήματος είναι η ανάλυση
των πρακτικών διαχείρισης της πληροφορίας που συνοδεύει τη ροή των προϊόντων στην εφοδιαστική αλυσίδα, συμπεριλαμβανομένου της ιχνηλασιμότητας των προϊόντων καθώς και των πληροφοριακών συστημάτων με σκοπό την
υποστήριξη των λειτουργιών διακίνησης και αποθήκευσης (Warehouse Management Systems, Fleet Management
Systems), αλλά και του συνόλου των λειτουργιών της επιχείρησης, όπως τα ERP.
- Εφοδιαστική αλυσίδα Βιομηχανίας Τροφίμων: Σκοπός του μαθήματος είναι η γνώση των βασικών πρακτικών
που υιοθετούνται σε όλη την εφοδιαστική αλυσίδα αξίας στη βιομηχανία τροφίμων, ξεκινώντας από τις σύγχρονες
εξελίξεις στον τομέα των τροφίμων και στη συνέχεια επικεντρώνοντας το μάθημα στις μεθόδους ποιότητας και
Logistics που αποσκοπούν στην διασφάλιση της ποιότητας των προϊόντων στην παραγωγική διαδικασία αλλά και
κατά την πορείας τους μέχρι την αγορά.
Ειδίκευση Βιώσιμη Εφοδιαστική Αλυσίδα
Εβδομάδες / Ώρες
ανά εβδομάδα
Πιστωτικές μονάδες
(ECTS)
Διαχείριση Προμηθειών - Αγορών
12/2
Διαδικασίες Αποθήκευσης και Μεταφορών/Διανομών
12/2
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
Η διπλωματική εργασία μπορεί να έχει ερευνητικό ή
αναπτυξιακό προσανατολισμό και μπορεί να πραγματοποιηθεί σε συνεργασία με εξωτερικό φορέα. Η διδασκα-
λία των μαθημάτων του ΠΜΣ γίνεται στα Ελληνικά και/ή
στα Αγγλικά. Η συγγραφή της Διπλωματικής Εργασίας
μπορεί να γίνει στα Ελληνικά ή στα Αγγλικά. Η εκπαιδευτική διαδικασία οργανώνεται με πρότυπες μορφές
εκπαίδευσης συνδυάζοντας διαλέξεις και εργαστηριακές ασκήσεις, που πραγματοποιούνται με σύγχρονους
τρόπους, δια ζώσης και με ηλεκτρονικά μέσα όπως προδιαγράφεται στο κανονισμό σπουδών του Ιδρύματος.
Η τροποποίηση του προγράμματος των μαθημάτων,
η ανακατανομή των μαθημάτων μεταξύ των εξαμήνων
καθώς και η προσαρμογή τίτλων μαθημάτων και κατευθύνσεων μπορεί να γίνει με απόφαση της Συνέλευσης
του Τμήματος και την έγκριση από τα αρμόδια όργανα
του Πανεπιστημίου.
Άρθρο 7
Αριθμός εισακτέων
Ο αριθμός των εισακτέων στο ΠΜΣ ορίζεται κατ’
ανώτατο όριο σε σαρανταπέντε (45) άτομα κατ’ έτος.
Γίνονται δεκτοί/-ές, ως υπεράριθμοι/-ες, όσοι/-ες ισοβαθμήσουν με τον/την τελευταίο/-α, κατά τη διαδικα-
σία αξιολόγησης των αιτήσεων. Ο αριθμός αυτός των
εισαγομένων Μεταπτυχιακών φοιτητών/-τριων στο
Π.Μ.Σ. προτείνεται να είναι 15 ανά ειδίκευση. Σε περίπτωση μη εγγραφής των επιλεχθέντων/-εισών στην
προβλεπόμενη προθεσμία, οι θέσεις μπορεί να καλύπτονται από επιλαχόντες/-ουσες της ίδιας κατηγορίας
με απόφαση της Συνέλευσης του Τμήματος Οικονομίας
και Βιώσιμης Ανάπτυξης. Σε περίπτωση, δε, που ο αριθμός δεν καλυφθεί σε κάποια ειδίκευση, ο συνολικός
αριθμός εισακτέων/-χθεισών που έχει αποφασιστεί,
θα μπορεί να συμπληρώνεται από κάποια άλλη. Με
τεκμηριωμένη εισήγηση της Συντονιστικής Επιτροπής
και απόφαση της Συνέλευσης του Τμήματος Οικονομίας και Βιώσιμης Ανάπτυξης, ο αριθμός εισακτέων/-
χθεισών μπορεί να αναθεωρείται πριν την δημοσίευση
της πρόσκλησης εισαγωγής στο Π.Μ.Σ. εάν συντρέχουν
ιδιαίτερες συνθήκες.
Άρθρο 8
Προσωπικό
Οι κατηγορίες διδασκόντων/-ουσών ορίζονται στον
Εσωτερικό Κανονισμό και τον Κανονισμό σπουδών του
Ιδρύματος, και την κείμενη νομοθεσία. Οι αναθέσεις
διδασκαλίας γίνεται με από την Συνέλευση της Σχολής
ύστερα από εισήγηση της Συντονιστικής Επιτροπής λαμβάνοντας υπόψη τον Κανονισμό Σπουδών του Ιδρύμα-
τος.
Άρθρο 9
Υλικοτεχνική Υποδομή
Για τη λειτουργία του ΠΜΣ θα χρησιμοποιηθεί η υπάρχουσα υλικοτεχνική υποδομή του Χαροκοπείου Πανε-
πιστημίου. Το Τμήμα διαθέτει ικανό αριθμό αιθουσών
και εργαστηριακών χώρων, καθώς και τον απαιτούμενο
εξοπλισμό για την απρόσκοπτη διεξαγωγή των θεωρητικών και εργαστηριακών μαθημάτων του ΠΜΣ.
Άρθρο 10
Διάρκεια Λειτουργίας
Το ΠΜΣ θα λειτουργήσει για δέκα έτη (10 έτη) μέχρι
και το ακαδημαϊκό έτος 2034- 2035.
Άρθρο 11
Χρηματοδότηση - Κόστος Λειτουργίας
Το κόστος λειτουργίας του ΠΜΣ θα καλύπτεται κυρίως από τέλη φοίτησης, τα οποία ανέρχονται έως το
ποσό των δύο χιλιάδων τετρακοσίων ευρώ (2.400€).
Ο τρόπος καταβολής περιγράφεται στον Κανονισμό
Σπουδών. Με τεκμηριωμένη εισήγηση της Συντονιστικής Επιτροπής και απόφαση της Συνέλευσης του
Τμήματος το συνολικό ύψος των τελών φοίτησης και ο
τρόπος καταβολής τους μπορεί να αναθεωρείται πριν
την δημοσίευση της πρόσκλησης εισαγωγής στο Π.Μ.Σ.
λαμβάνοντας υπόψη τις ευρύτερες οικονομικές και
κοινωνικές συνθήκες που συντρέχουν, τις ανάγκες για
διοικητική υποστήριξη του προγράμματος, το πλήθος
των μαθημάτων, άλλους λόγους που σχετίζονται με την
βιωσιμότητα του προγράμματος και τις πολιτικές του
ιδρύματος και της οικείας Σχολής. Το κόστος λειτουργίΟικονομική του Περιβάλλοντος
12/2
Βιώσιμη καταναλωτική και επιχειρηματική
συμπεριφορά
12/2
Πληροφοριακά Συστήματα Διοίκησης Εφοδιαστικής
και Λειτουργιών
12/2
Εφοδιαστική αλυσίδα Βιομηχανίας Τροφίμων
12/2
Σύνολο πιστωτικών μονάδων (ECTS)
ΘΕΡΙΝΟΙ ΜΗΝΕΣ
Κοινό και για τις τρεις ειδικεύσεις
Πιστωτικές μονάδες (ECTS)
Διπλωματική εργασία
Σύνολο πιστωτικών μονάδων (ECTS)
Γενικό Σύνολο πιστωτικών μονάδων (ECTS)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
ας μπορεί να καλυφθεί επίσης από χορηγίες και πόρους
του Τμήματος μέσω ΕΛΚΕ.
Άρθρο 12
Δικαιώματα και υποχρεώσεις φοιτητών
Τα δικαιώματα και οι υποχρεώσεις των φοιτητών/-τριών περιγράφονται στον Κανονισμό Σπουδών του Ιδρύ-
ματος. Προσφέρεται η δυνατότητα χορήγησης υποτροφιών με κριτήρια αριστείας, που οδηγούν στην πλήρη
ή μερική απαλλαγή από τα τέλη φοίτησης, καθώς και
η παροχή ανταποδοτικών υποτροφιών με την παροχή
έργου στο Τμήμα και το Πανεπιστήμιο. Ο αριθμός και το
πλαίσιο των υποτροφιών καθορίζεται σε ετήσια βάση
σύμφωνα με τη διαδικασία που προβλέπεται στον κανονισμό σπουδών, λαμβάνοντας υπόψη τις ευρύτερες
οικονομικές και κοινωνικές συνθήκες που συντρέχουν,
τις ανάγκες υποστήριξης του προγράμματος, και άλλους λόγους που σχετίζονται με την βιωσιμότητα του
προγράμματος και τις πολιτικές του ιδρύματος και της
οικείας Σχολής.
Άρθρο 13
Μεταβατικές διατάξεις
Όσα θέματα δεν ρυθμίζονται στην παρούσα απόφαση,
θα ρυθμίζονται από τον Κανονισμό Σπουδών του Χαροκοπείου Πανεπιστημίου, τον Κανονισμό Σπουδών του
ΠΜΣ καθώς και με αποφάσεις των αρμοδίων οργάνων,
σύμφωνα με την ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 14 Μαρτίου 2025
Ο Πρύτανης
ΓΕΩΡΓΙΟΣ ΔΕΔΟΥΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1689/07.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201689.pdf | Tokens: 37436]